kardosdrur/scandi-wiki huggingface dataset:
Nominel rente

Nominel rente et udtryk der anvendes i to forskellige betydninger. Dels som et synonym for den pålydende rente på et lån, dels om det der formelt hedder nominel årlig rente - en rentesats, der tager hensyn til antallet af rentetilskrivninger over året ("renters rente"). 

Den første af betydningerne svarer til brugen af "nominal interest" på engelsk. På grund af forvekslingsmuligheden med "nominel årlig rente" bruges begrebet i dag sjældent. Den anden betydning kaldes også "debitorrenten", og har tidligere kaldtes "effektiv rente". 

Ved de fleste forbrugslån og banklån foretages løbende rentetilskrivning måneds- eller kvartalsvis, hvilket indebærer, at den samlede rente der skal betales er noget højere end den pålydende årlige rente. Den nominelle årlige rente indgår i beregningen af de årlige omkostninger i procent (ÅOP), der af professionelle långivere skal oplyses i forbrugerforhold. 

Som et eksempel på at "nominel rente" har været brugt om "nominel årlig rente", har en tidligere version af Skiltningsbekendtgørelsen (under Markedsføringsloven) defineret begrebet nominel rente som den årlige rente inklusive renters rente. I den nyeste version af bekendtgørelsen bruges i stedet betegnelsen "debitorrenten".

Referencer

Se også 
 Rente
 Effektiv rente
 ÅOP

Renteformer
Teleportation

Teleportation er en proces hvori et objekt eller en person tilbagelægger en afstand, uden at have passeret selve distancen i fysisk forstand. Der eksperimenteres i udførsel af teleportation, men det er overvejende kendt fra science-fiction-værker.

Se også 
 Kvanteteleportation

Eksterne henvisninger 

Science fiction
Frank Langmack

Frank Langmack (født 1976) er en dansk forfatter. 

Langmack er en litterær performancekunstner og poetry slam-artist, der især er kendt for sine beatbox-digte og kropsæstetiske tekster. 

I år 2000 var han med til at starte digterkollektivet Ord på hjul og siden har han arbejdet sammen med Vagn Remme og Sternberg om litterære installationer og koncepter. 

Langmack er tidligere danmarksmester og øresundsmester i Poetry Slam.

Eksterne henvisninger 
 Frank Langmacks hjemmeside 

Digtere fra Danmark
Dansksprogede forfattere fra Danmark
MediaWatch

MediaWatch har flere betydninger:
 MediaWatch.dk − dansk netportal, der bringer nyheder fra medieverdenen
 MediaWatch (ABC TV) – australsk TV-program
Sternberg

Jesper Sternberg Nielsen, kendt som Sternberg  (født 1973) er en dansk digter og forfatter mest kendt for Helbredende digte (2021) og Tidspentalogien, som består af Stenalderdigte (2011), Depressionsdigte (2014), Guldalderdigte (2016), Tidsrejsedigte (2016) og De sidste dage-digte (2018).

Sternberg har udgivet en del bøger, heraf to med henholdsvis Vagn Remme og Peter Laugesen og en i samarbejde med billedkunstneren Claus Ejner. Hans skriftlige virke har primært to spor: et centrallyrisk/frit og et konceptuelt. Den konceptuelle del af hans oeuvre kalder han selv en art raritetskabinet, som ideelt set skulle rumme det væsentligste af alt tænkeligt (kilde mangler).

Han skabte og/eller deltog i litterære koncepter som: Peepshowpoesi, Hvisk et digt, Poesibanko, Valgaften, Fungerer det?, Peepshow-poesi, m.fl. 

Sternberg har indgået i et væld af kunstneriske konstellationer. Han er medlem af Øverste Kirurgiske og har sammen med T.S. Høeg og Peter Adolphsen udgivet en LP (Aktionspotentiale) under bandnavnet T/S STERNDOLPH . Sternberg har ofte optrådt sammen med Ragnhild May, Oliver Laumann, Mads Egetoft og Kristian Tangvik.

Bibliografi 
 GuGu skaterdigte – hovedværken (2004)
 Blidahlund – en tragedie (samskrevet med Vagn Remme) (2004)
 Buddha med hund (samskrevet med Peter Laugesen) (2007) 
 Pause for par (2009)
 Radikale mennesker og hjem i et længst eksploderet kvarter (2010)
 Et punkt overrendt af ingenting (2011)
 Stenalderdigte (2011)
 Mit område er (2012)
 Saks Kniv Æske Malertape Hængelås (2013, tekster lavet til billeder af Claus Ejner)
 Depressionsdigte (2014)
 Guldalderdigte (2016)
 Tidsrejsedigte (2016)
 De sidste dage-digte (2018)
 Simple dage (2020)
 Helbredende digte (2021)
Radikale steder, relationer og skæbner i et længst eksploderet kvarter (2021)

Diskografi 
 T/S STERNDOLPH: Aktionspotentiale (2016)

Eksterne henvisninger 
 Officiel hjemmeside
https://norrebro.space/@sternberg
https://soundcloud.com/sternbergs
https://soundcloud.com/sterntoft
https://soundcloud.com/user-771345007
 Guldalder-show Sternberg og Ragnhild May
 T/S STERNDOLPH: Aktionspotentiale: https://dme.lnk.to/HNTCb
 Portræt https://www.youtube.com/watch?v=E_Tehy4G8Ms

Digtere fra Danmark
Dansksprogede forfattere fra Danmark
Llanrwst

Llanrwst er en by i i Nord-Wales i grevskabet Gwynedd. Llanrwst er den største by i selve Conwy Valley, og en vigtig markeds- og handelsby for lokalområdet. Der er dog langt flere turister der besøger nabobyen Betws-y-Coed.

Byen har 2 stationer på Conwy Valley Line – Llanrwst der ligger centralt i byen og er nyanlagt i 1989, og den oprindelige station der nu hedder North Llanrwst og ligger i byens nordlige udkant. Byens hovedgade er en lille del af A470 fra Cardiff til Llandudno.

I modsætning til mange andre byer i området er byen ikke vokset op omkring skiferindustri, men i stedet uldproduktion. Man kan bl.a. se den nærliggende Trefriw Woolen Mill.

Seværdigheder 
 Trefriw Woolen Mill – gammel uldmølle.
 Pont Fawr – stenbro fra 1636 m. 3 buer af den berømte arkitekt Inigo Jones.
 Gwydir Castle – tilhører den engang mægtige Wynn familie.
 Gwydyr forest  – mange beskrevne vandreture.

Byer i Wales
Francisco de Toledo

Francisco Álvarez de Toledo  (10. juli 1515 – 1582) var spansk vicekonge i Vicekongedømmet i Peru fra 26. november 1569 til 23. september 1581.

Eksterne henvisninger 

Perus vicekonger
Havneparken

Havneparken er en park på Islands Brygge mellem vejen Islands Brygge og kajkanten. 

Den første del af parken blev anlagt efter pres fra lokale beboergrupper. I 1983-84 blev brugsretten til et areal på 10.000 m² overdraget til lokalrådet. Dette område lå nærmest Langebro. I 1995 blev parken udvidet til det nuværende ca. 28.000 m² store område.

Kulturhuset på Islands Brygge er en vigtig del af parken og kan findes ca. midt i parken. En anden vigtig del af Havneparken er Havnebadet, der ligger i vandet ud for den nordlige del af parken. Havnebadet blev åbnet som et midlertidig bad i 2002. Denne midlertidige konstruktion blev i 2003 sejlet til Fisketorvet og omdøbt til Copencabana. Det nuværende permanente havnebad kan huse ca. 600 badende.

Priser 
 Årets gråspurv – 1984 
 Den grønne pris – 2000 
 Byplanprisen – 2003 tilfaldt bydelen Islands Brygge med Havneparken som en vigtig del.

Referencer

Eksterne henvisninger 

 www.kk.dk lokalplan 253 
 Havneparkens side på Københavns kommunes hjemmeside 

Islands Brygge
Parker i København
Naturområder i København
Københavns Havn
Callao (region)

Callao er en region i det centrale Peru og grænser til Lima-provinsen mod øst, nord og syd og Stillehavet mod vest og er landets mindste region. Hovedbyen hedder også Callao. 

Perus regioner
Ayacucho (region)

Ayacucho er en region i det sydvestlige Peru med hovedbyen som også hedder Ayacucho. 

Perus regioner
Red Ensign

Red Ensign er betegnelsen for Storbritanniens koffardiflag. Navnet har det fået da flaget består af en rød flagdug hvor unionsflaget, Union Jack, er indsat i det øvre felt ved stangen. 

Flaget kaldes også Red duster, fordi aflagte flag angivelig blev benyttet som klud til rengøring om bord. Navnet Butcher's apron (slagterforklædet) er også kendt, på grund af den britiske kolonihistorie. Tidligere var alle britiske koloniers flag baseret på Red Ensign, deriblandt både Canada og Sydafrika.

Litteratur 
Graham Bartram: British Flags and Emblems, 2004
Tim Wilson: Flags at Sea: A guide to the flags flown at sea by British and some foreign ships, from the 16th century to the present day, illustrated from the collections of the National Maritime Museum, 1999

Flag fra Storbritannien
Cusco (region)

Cusco er en region i det sydøstlige Peru og grænser til Ucayali mod nord, Madre de Dios og Puno mod øst, Arequipa mod syd og Ayacucho og Junín mod vest. Hovedbyen hedder også Cusco, Inkarigets hovedstad. 

Perus regioner
Wales' flag

Wales' flag kaldes "Den røde drage" (engelsk: "The Red Dragon", walisisk "Y Ddraig Goch"). Det består af en rød drage, passant, på et grønt og hvidt vertikaldelt felt. Da det er en heraldisk drage findes der ikke en standardiseret form, og der findes derfor forskellige udformninger i brug.

Flaget fik officiel status i 1959. Opfattelsen om, at den røde drage har været knyttet til Wales i århundreder, er en retrospektiv konstruktion baseret på moderne walisisk nationalisme. Det har været hævdet at flaget er det ældste nationalflag som fortsat er i brug, noget som er i tråd med nationalistiske ønsker om at kunne følge den walisiske nation så langt tilbage i historien som mulig. Flagets oprindelse går dog ikke længere tilbage end begyndelsen af 1900-tallet.

En plausibel teori er, at det var romerne som bragte dragesymbolet med sig gennem standarderne kavaleriet bar, men det kan også være endnu ældre. Dragen er kendt som symbol i en række forskellige sammenhænge, i og udenfor Storbritannien. Den ældste dokumenterede forekomst af dragen i walisisk sammenhæng finder man i Historia Brittonum fra omkring 830. Dragen er her et litterært motiv. Det er denne reference, som walisiske nationalister, i moderne tid har hentet frem som symbol for Wales og som benyttes som belæg for det walisiske flags angivelige mere end tusindårige historie.

Dragen er også knyttet til kong Arthur, både ved, at han skal have brugt den som symbol og fordi en af profetierne om Merlin fortalte om en kamp mellem en rød og en hvid drage. Den hvide dominerede længe kampen, men til sidst vandt den røde. Dette udlægges som en profeti om kampen mellem keltere og angelsaksere.

Det walisiske flag er det eneste af flagene tilhørende en home nation, som ikke indgår i Union Jack. Dette skyldes, at Wales ikke havde nogen selvstændig stilling som land, da unionen blev indgået og unionsflagene blev til. Wales var fuldstændig indlemmet i England og var således repræsenteret ved Englands flag, mens Skotland og Irland var selvstændige nationer. Senere ønsker om at føre Wales ind i unionsflaget stødte på praktiske problemer, da de øvrige landes flag er korsflag.

Dragen er ikke ualmindelig i europæisk heraldik og genfindes i en række våben og flag for byer, kommuner og regioner. I England findes dragen også i våbnene for Wessex og Somerset. Bhutan er det eneste selvstændige land som har en drage i sit nationalflag.

Eksterne henvisninger 

Flag fra Storbritannien
Flag
Islands Brygge (flertydig)

Islands Brygge kan henvise til flere lokaliteter på Amager:

 Byområdet Islands Brygge.
 Metrostationen Islands Brygge.
 Vejen Islands Brygge.
 Kulturhuset Islands Brygge.
Søetatens Pigeskole

Søetatens Pigeskole, tidligere Bygningskulturens Hus, ligger i Borgergade 111 i København. Bygningen blev opført i 1859, oprindeligt som pigeskole for børn af de ansatte i Søetaten, men efter kun ti år blev den omdannet til søkadetskole og også kendt som Gernersgades Kaserne. Bygningen er tegnet i historicistisk stil af arkitekt Bernhard Seidelin, og blev fredet i 1992. Realdania By & Byg ejer i dag Søetatens Pigeskole og gennemførte 2020-2022 en omfattende indvendig restaurering af huset, der nu er genåbnet som erhvervsejendom.

Historie 
Under Besættelsen blev kasernen angrebet som led i Operation Safari den 29. august 1943. Den indkvarterede styrke bestod da af 21. bataillons 1. kompagni, 1 kaptajn, ca. 70 befalingsmænd og menige (hjælpetropper), 21. bataillons 3. kompagni, 1 kaptajn og ca. 15 befalingsmænd og menige (uddannet mandskab, vagtkompagni). Endvidere 6 menige (rekrutter) af 17. bataillon, vagtforstærkning. Få minutter før kl. 4 den 29. august gav skildvagten melding om, at tyskerne var udenfor kasernens port. Umiddelbart efter blev porten sprængt, og ild blev åbnet mod døråbningen med automatiske våben. Under heftig skydning stormede tyskerne ind i kasernebygningen. Tyskerne skød med maskinpistol gennem døren til stuerne i stueetagen, hvorved flere danske soldater blev såret. Det lykkedes imidlertid den ældste tilstedeværende officer at få skydningen standset, hvorefter tyskerne tog kasernen under bevogtning. 1 overofficiant og 1 menig blev dræbt og 5 personer såret.

Ejerliste 
 1859-1869: Søetatens Pigeskole; arkitekt Bernhard Seidelin
 1869-1939: Søofficersskolen; tværbygning og inspektørbolig
 1939-1970: Søværnskommandoen; besat af tyskerne under krigen
 1973-1990: Afdeling af Geodætisk Institut
 1991-2003: Købt af advokatfirmaet Lett & Co.; fredet 1992
 2003-: Købt af Realdania; udlejet til Bygningskulturelt Råd, der nu hedder Bygningskultur Danmark. I dag er ejerskabet overgået til Realdanias datterselskab Ejendomsselskabet Realdania By & Byg

Noter

Kilder og eksterne henvisninger 
 Husets profil og hjemmeside
 De parlamentariske Kommissioners Beretninger 1945 – 1956 vedrørende den tyske Besættelse 1940 – 1945: Krigsministeriet og Marineministeriet under Besættelsen, 1949

Litteratur 
 Dorthe Bendtsen, Søetatens Pigeskole i Nyboder, Odense: Realea 2006.  Tilgængelig som PDF
 Ida Haugsted, Søetatens Pigeskole i Nyboder, folder, 2003.

Fredede undervisningsbygninger i Danmark
Fredede bygninger, konstruktioner og anlæg i Københavns Kommune
Nedlagte kaserner i Danmark
Lokaliteter i Danmark i 2. verdenskrig
Indre By (København)
Realdania
Stikbold

Stikbold er en sport, som spilles alle mod alle med en blød skumgummibold. Vinderen er den person, der sidst er tilbage efter alle andre er skudt ud. Stikbold findes kun på amatørplan og bruges ofte i forbindelse med opvarmning til andre sportsgrene samt skolernes idrætstimer. Der er forskellige regler.

Boldspil
Perser

Perser har flere betydninger:

 Perser (kat) – en katterace
 Persere – en etnisk gruppe stammende fra det daværende Persien (nu Iran) eller en indbygger fra Persien
 Tåreperser - et kunstværk, der indgyder tårer hos betragteren (fx en bog eller film)
 Perser - et andet ord for et persisk tæppe
Blue Ensign

Blue Ensign er et britisk flag som bruges af enkelte myndigheder og territorier. Det bruges enten som det er eller med et emblem for myndigheden eller territoriet. 

Udviklingen af Blue Ensign fulgte udviklingen af Union Jack. Flaget blev først brugt omkring 1620, med Englands flag i øvre hjørne mod stangen på et blåt felt. I 1707 blev Kongeriget Storbritannien oprettet, og Union Jack blev lavet som en kombination af Englands og Skotlands flag. Blue Ensign fik da det nye flag i hjørnet. Derefter kom en ny version af Union Jack i 1801, eftersom Irlands gamle flag blev lagt til, da Det forende kongerige Storbritannien og Irland blev oprettet.

Det rene Blue Ensign 
Før reorganiseringen af Royal Navy i 1864 havde Blue Ensign været flaget til en af de tre eskadrer, "Den blå eskadre". Med omorganiseringen blev Red Ensign overladt til handelsmarine, Blue Ensign til skibe i offentlig tjeneste eller under kommando af en officer i Royal Naval Reserve, mens Royal Navy fik White Ensign. 

Siden 1864 har to kategorier af civile skibe kunnet bruge det rene blå flag i stedet for det røde:

 Britiske handelsskibe hvis officerer og mandskab har en vis andel pensionerede medlemmer af Royal Navy, medlemmer af marinereserven eller hvis kaptajn tilhører reserven og som har bevilling fra regeringen. Andelen, der kræves har varieret gennem tiden.
 Fritidsbåde som tilhører enkelte gamle britiske yacht-klubber, som Royal Northern & Clyde Yacht Club. Denne ret blev midlertidig suspenderet under både 1. og 2. verdenskrig.

Blue Ensign med tillægsemblem 

Siden 1864 har man brugt Blue Ensign med et tillægsemblem som flag for:
 Enkelte britiske myndigheder og militære afdelinger, som Royal Fleet Auxiliary, Royal Maritime Auxiliary Service, Royal Naval Auxiliary Service, Port of London, Aberdeen Harbour Board, Sea Cadet Corps, Combined Cadet Force, Northern Lighthouse Board og Irish Lights med flere.
 Fritidsbåde som tilhører visse britiske yacht-klubber, som f.eks. Royal Harwich Yacht Club.
 Offentlig ejede skibe i britiske oversøiske territorier. Denne brug blev indført i 1867–1869, da det blev bestemt at sådanne fartøjer skulle føre Blue Ensign med koloniens våben. Dette er årsagen til, at flere tidligere britiske kolonier bruger en version af Blue Ensign som koffardiflag, selv efter deres selvstændighed.

Flag fra Storbritannien
Lars Winnerbäck

Lars Winnerbäck (født 19. oktober 1975 i Stockholm) er en svensk trubadur, komponist og musiker. Hans band hedder Hovet. Han har vundet mange svenske priser, heriblandt Aftonbladets musikpris Rockbjörnen, svenske Grammys og Sveriges Radios pris Guldmicken for bedste liveartist to gange.

Diskografi

Album 
 1994 – Lars och mina damer och herrar (demokassett)
 1995 – 3486 ord från Lars Winnerbäck (demokassett)
 1996 – Dans med svåra steg
 1997 – Rusningstrafik (musikalbum)|Rusningstrafik
 1998 – Med solen i ögonen
 1999 – Kom (musikalbum)|Kom
 1999 – Bland skurkar, helgon och vanligt folk (Livealbum från gemensam sommarturné tillsammans med Stefan Sundström, Johan Johansson, Karin Renberg och Kjell Höglund)
 2001 – Singel (musikalbum)|Singel
 2001 – Live – För dig (Live)
 2003 – Söndermarken
 2004 – Vatten under broarna
 2005 – Stackars hela Sverige|Stackars hela Sverige: Bränt krut vol. 1 (Live)
 2005 – Bränt Krut vol.2 B-sidor och outgivet.
 2005 – Lars Winnerbäck & Hovet: Sommarturné 2005 – Live (Live)
 2006 – Efter nattens bränder (samlingsalbum)
 2007 – Daugava (musikalbum)
 2009 – Tänk om jag ångrar mig och sen ångrar mig igen (musikalbum)

LP 
 2001 – Singel
 2005 – Stackars hela Sverige: Bränt krut vol. 1 (Live)

DVD 
 2004 – Live i Linköping (Live)
 2008 – Solen i Ögonen – En film om Lars Winnerbäck

Komponister fra Sverige
Personer fra Stockholm
Lesothos flag

Lesothos flag er delt i blåt over hvidt over grønt og har en sort stråhat aftegnet i midten. Den midterste hvide stribe er bredere end de to andre, så forholdet er 3:4:3. Dette giver bedre plads til stråhatten, som efter loven skal fylde 92% af den hvide stribes højde. Flagets farver står for regn (blåt), fred (hvidt) og velstand (grønt). Den sorte farve repræsenterer Lesothos befolkning og det afrikanske kontinent. Flaget har størrelsesforholdet 2:3. 

Lesothos nationalflag blev første gang taget i brug midnat mellem 3. og 4. oktober 2006 i forbindelse med fejringen af landets 40-års uafhængighedsjubilæum.

Lesotho har tidligere haft to andre nationalflag:

1966-1987 
Lesothos første nationalflag blev første gang hejst 4. oktober 1966, på Lesothos uafhængighedsdag. Det dominerende parti ved uafhængigheden var Basotho National Party (BNP) under ledelse af Leabua Jonathan, som blev landets første statsminister. På bagrund af forslag til flag udarbejdet af den britiske arkitekt Peter Hancock, valgte Jonathan det som blev Lesothos første nationalflag. Flagets farver var identiske med partifarverne til BNP. Nationalflaget var domineret af et blåt felt hvorpå der var placeret en stråhat, et nationalsymbol, i hvidt. Ved stangen fandtes de smalle striber af grønne og røde.

1987-2006 
Statsminister Jonathan, som tiltog sig diktatoriske fuldmagter, blev styrtet i et militærkup i 1986. Lesothos nye militære magthavende anså nationalflaget fra 1966 som for nært knyttet til statsminister Jonathan og hans parti. I 1987 blev der indført et nyt flag. Dette var skrådelt i farverne hvid, blå og grøn, tilsvarende mottoet i rigsvåbenet som lyder «khotso, pula, nala». Dette betyder «fred, regn, velstand» og repræsenteres henholdsvis af hvidt, blåt og grønt. Stråhatten blev byttet ud til fordel for et traditionelt skjold med korslagte våben bag, nærmere bestemt spyd og en type klubbe som kaldes knobkerrie, alt i brun farve. Flaget blev tegnet af den syd-afrikanske statsheraldiker Frederick G. Brownell. 

Flag fra Afrika
Flag
Nationale flag
Sailor Moon

er en kendt japansk manga serie, tegnet og skrevet af Naoko Takeuchi. Mangaen løb fra 1991 til 1995 i det japanske mangablad, Nakayoshi. Mangaserien består af 52 kapitler fordelt over 18 bind (12 i genudgivelse samt to ekstra bind). Sailor Moon er en af verdens mest populære shoujo-manga'er.

Mangaserien dannede grundlag for en animeserie i 200 afsnit fordelt på 5 sæsoner fra 1992 til 1997, der blev suppleret med tre animefilm. I 2003-2004 blev der udsendt en tv-serie i 49 afsnit, Pretty Guardian Sailor Moon, der blev suppleret med en film og et par specials. Fra 1993 til 2005 og igen fra 2013 er der desuden lavet en serie af musicals.

I 2014 startede en ny animeserie ved Sailor Moon Crystal, hvis formål er at forny den gamle serie så kvaliteten kommer til at passe til den nye generation. Den nye serie forsøger også at følge historien i mangaen meget tættere end den originale serie. Serien streames på bl.a. Niconico og Crunchyroll, og kan derfor ikke ses i dansk TV.

Plot 
Historien handler om den 14-årige Usagi Tsukino, som klarer sig dårligt i skolen, specielt engelsk, og altid kommer for sent.
En dag møder hun katten Luna, som fortæller hende, at verden snart vil blive overtaget af det tilbagevendende Dark Kingdom, hvis ikke nogen gør noget. Ved hjælp af en broche, som Luna giver Usagi, finder hun ud af, at hun er kærlighedens og retfærdighedens forkæmper, Sailor Moon, og hun har nu til opgave at finde og opvække de andre Sailor Soldiers, så de sammen kan tage kampen op mod The Dark Kingdom. Usagis navn betyder kanin, og i engelske oversættelser bliver hun ofte kaldt Bunny (som også betyder kanin).

Eksterne henvisninger
Krigen i Afghanistan

Krigen i Afghanistan kan henvise til

 Mongolernes invasion af Afghanistan i det 13. århundrede, se Mongolernes invasion af Centralasien 
 De Anglo-Afghanske krige:
Første anglo-afghanske krig (1839–1842)
Anden anglo-afghanske krig (1878–1880)
Tredje anglo-afghanske krig (1919)
 Den afghansk-sovjetiske krig (1979-1989)
 Krigen i Afghanistan (2001-nutid)
 Krigen i Afghanistan (epoken siden 2015)
Nærå Strand

Nærå Strand var tidligere en lang smal fjord, men er i dag et vådområde ved Nordfyn vest for halvøen Agernæs

Istiden 
Da isen begyndte at smelte for 15.000 år siden efterlod den en stor isblok, der dækkede det meste af Midtfyn. Isblokken lå her og skurede frem og tilbage og dannede høje bakker og dybe dale. Klimaet var meget omskifteligt. I varme perioder lå kun denne isblok på Fyn. Men i koldere perioder trængte forskellige gletsjere sig frem fra Norge og Sverige. Isblokken på Fyn bremsede disse gletsjere, som måtte finde veje udenom. 

På Nordfyn trængte en lang arm fra en af disse gletsjere frem. Isen i armen var ikke særlig tyk, så den var ikke tung nok til med sin vægt at forme bakker og dale. Da den smeltede aflejrede den moræneler og enkelte store sten, og landskabet fik sin flade form. Nordfynssletten blev dannet på den måde.

Afvanding 
Strandlinjen på Nordfyn var præget af mange småøer og fjorde, som efterhånden er blevet inddæmmet til landbrug. Før 1781 var Nærå Strand en del af en større fjord, der strakte sig langt ind i landet syd om Agernæs og nord om Krogsbølle helt ind til Bårdesø og Tørresø. I 1781 fik de nordfynske godser Kørup og Egebjerggård samme ejer; greve G. J. Moltke, som sørgede for at en stor del af fjorden blev tørlagt, Agernæs fælled blev dannet og Nærå Strand fik omtrent den form den har i dag. 

Nærå Strand består af marskland. Selve mundingen til stranden er næsten lukket af en lang tange: Nørreby Hals, så vandudskiftningen er meget lille. Vandet er meget stillestående og giver ideelle betingelser for marskplanterne. Med tiden vil bredderne på stranden vokse sammen, Nærå Strand vil vokse til og blive til en mose. 

Nordfyn hører til den del af Danmark, der ligger nord for vippelinjen. Vippelinjen løber fra Nissum Fjord til Møn. Alt land nord for linjen har hævet sig siden isens tryk forsvandt, mens landet syd for linjen synker langsomt. Landhævningen vil hjælpe med til at fremskynde processen, der omdanner Nærå Strand til mose.

Beskyttelse af området 
Nærå Strand er sammen med farvandet mellem Agernæs og Æbelø et vildtreservat.
Spidsen af Agernæs kaldes Flyvesandet, og et 2,5 ha stort område her foreslås i 2018 indlemmet i reservatet for at beskytte sjældne dværgterner, der yngler der.

Kilder 

Vildtreservater i Danmark
Strande i Danmark
Lokaliteter i Nordfyns Kommune